SET ปิดเช้าดิ่ง 17 จุด หลังตัวเลขส่งออกไทยวูบ 23% พ่วงการเมืองสหรัฐฯ-จีนตึงเครียด
SET ปิดเช้าดิ่ง 17 จุด หลังตัวเลขส่งออกไทยวูบ 23% พ่วงการเมืองสหรัฐฯ-จีนตึงเครียด โดยดัชนีช่วงเช้าปิดที่ระดับ 1,342.99 จุด ลดลง 16.66 จุด หรือ 1.23% มูลค่าการซื้อขาย 2.48 หมื่นล้านบาท 
24 ก.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,342.99 จุด ลดลง 16.66 จุด หรือ 1.23% มูลค่าการซื้อขาย 2.48 หมื่นล้านบาท 
10 หุ้นกดดัชนีเช้านี้

ด้านนักวิเคราะห์ ระบุว่า ตลาดหุ้นไทยเช้านี้ปรับตัวลงในทิศทางเดียวกับตลาดหุ้นในภูมิภาคเอเชียที่เคลื่อนไหวในแดนลบเป็นส่วนใหญ่เฉลี่ยราว -1.5% รับแรงกดดันจากปัจจัยการเมืองระหว่างสหรัฐฯ และจีน ที่ล่าสุดทางจีนก็ได้สั่งปิดสถานกงศุลของสหรัฐฯในเมืองเฉิงตู และตลาดหุ้นไทยจะปิดทำการหลายวันด้วยในช่วงสุดสัปดาห์นี้ รวมถึงยังต้องติดตามปัจจัยการเมืองในประเทศในช่วงหยุดยาว โดยจับตาม็อบจะมีความเคลื่อนไหวอะไรหรือเปล่า
สำหรับสถานการณ์การแพร่ระบาดไวรัสโควิด-19 ที่ยืดเยื้อก็ยังเป็นปัจจัยที่ยังต้องติดตามอยู่ นอกจากนี้ตัวเลขส่งออกของไทยเดือนมิ.ย.ที่ออกมาเช้านี้ -23% แย่กว่าตลาดคาดไว้ -15% ซึ่งก็เป็นปัจจัยหนึ่งที่กดดันตลาดฯ
ส่วนแนวโน้มการลงทุนในช่วงบ่ายนี้ นายณัฐพล กล่าวว่า ตลาดฯคงจะยังติดลบอยู่ และอาจเผชิญแรงเร่งขายเพื่อลดความเสี่ยงอีก นักลงทุนจึงต้องระวังการลงทุนในช่วงที่ตลาดเปราะบาง
พร้อมให้แนวรับ 1,335-1,340 จุด ส่วนแนวต้าน 1,350-1,360 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GULF   มูลค่าการซื้อขาย  1,666.98 ล้านบาท  ปิดที่  34.00 บาท  ลดลง   0.25 บาท
PTT    มูลค่าการซื้อขาย    908.79 ล้านบาท  ปิดที่  38.75 บาท  ลดลง   1.00 บาท
CPF    มูลค่าการซื้อขาย    749.04 ล้านบาท  ปิดที่  33.00 บาท  ลดลง   0.50 บาท
STA    มูลค่าการซื้อขาย    747.53 ล้านบาท  ปิดที่  24.90 บาท  เพิ่มขึ้น  0.40 บาท
CPALL  มูลค่าการซื้อขาย    747.38 ล้านบาท  ปิดที่  67.25 บาท  ลดลง   0.25 บาท